杜葉錫恩

杜葉錫恩係香港社會運動家同教育工作者，英國紐卡素出世，40幾年嚟一路服務香港同幫社會基層爭取權益。佢重做過香港市政局同香港立法會議員。

佢雖然喺英國出世，但係講得一口流利嘅粵語同普通話。杜葉錫恩最出名嘅事蹟，就係喺1960年代嗰陣，有小巴商會同司機同佢投訴小巴職工同警察勾結，收保護費，喺杜葉錫恩明查暗訪之後，直接去英國游說國會議員批准成立廉政公署，打擊嘅香港貪污行為，為香港日後嘅廉潔奠定基礎。

雖然杜葉錫恩係香港民主先驅，但晚年立場逐步向香港親共意識靠攏，做過港事顧問、支持廢除集體談判權、喺2002年支持香港基本法第23條立法、支持落實德育及國民教育科、反對和平佔中等等，呢啲嘢都引起泛民主派嘅爭議，更被一啲人指佢為「英奸」。

一九八五年再婚時，附夫姓杜葉錫恩。

個人榮譽

勳銜 
 英帝國司令勳章
 大紫荊勳章

榮譽博士 
 香港大學名譽社會科學博士
 香港公開進修學院榮譽社會科學博士
 香港理工大學榮譽法學博士
  杜倫大學榮譽博士
  紐卡素大學榮譽博士
 香港中文大學榮譽社會科學博士

攷

前香港立法局議員
前香港立法會議員
香港中文大學榮譽博士
香港理工大學榮譽博士
香港都會大學榮譽博士
香港大學名譽博士
英國人